erhwenkuo/poetry-chinese-zhtw huggingface dataset:
酬姚補闕南仲雲溪館中戲題隨書見寄
作者：皎然（唐）

寺溪臨使府，風景借仁祠。補袞周官貴，能名漢主思。臥雲知獨處，望月憶同時。忽枉緘中贈，瓊瑤滿手持。
春夜期裴都曹濟集心上人院不至
作者：皎然（唐）

東林期隱吏，日月為虛盈。遠望浮雲隔，空憐定水清。逍遙方外侶，荏苒府中情。漸聽寒鞞發，淵淵在郡城。
和裴少府懷京兄弟
作者：皎然（唐）

宦遊三楚外，家在五陵原。涼夜多歸夢，秋風滿故園。北書無遠信，西候獨傷魂。空念青門別，殷勤岐路言。
和閻士和望池月答人
作者：皎然（唐）

片月忽臨池，雙蛾憶畫時。光浮空似粉，影散不成眉。孤枕應驚夢，寒林正入帷。情知兩處望，莫怨獨相思。
遙和塵外上人與陸澧夜集山寺問涅盤義兼賞陸生文卷
作者：皎然（唐）

共是竹林賢，心從貝葉傳。說經看月喻，開卷愛珠連。清淨遙城外，蕭疏古塔前。應隨北山子，高頂枕雲眠。
春日和盧使君幼平開元寺聽妙奘上人講
作者：皎然（唐）

仁聖垂文在，虛空日月懸。陵遲追哲匠，宗旨發幽詮。法受諸侯請，心教四子傳。春生雪山草，香下棘林天。顧我從今日，聞經悟宿緣。涼山萬裡去，應為教猶偏。
答李侍禦問
作者：皎然（唐）

入道曾經離亂前，長幹古寺住多年。愛貧唯制蓮花足，身外空名何足問，吾心已出第三禪。
奉酬李員外使君嘉佑蘇臺屏營居春首有懷
作者：皎然（唐）

昔歲為邦初未識，今朝休沐始相親。移家水巷貧依靜，登臨許作煙霞伴，高在方袍間幅巾。
和李舍人使君紓題雲明府道室
作者：皎然（唐）

許令如今道姓雲，曾經西嶽事桐君。流霞手把應憐壽，桂陽亦是神仙守，分別無嗟兩地分。
奉和陸中丞使君長源寒食日作
作者：皎然（唐）

寒食江天氣最清，庾公晨望動高情。因逢內火千家靜，腰章本郡誰相似，數日臨人政已成。
奉酬袁使君送陸灞卻回期道寺院
作者：皎然（唐）

欲別湖上客，暮期西林還。高歌風音表，放舟月色間。更人莫報夜，禪閣本無關。
招韓武康章
作者：皎然（唐）

山僧雖不飲，酤酒引陶潛。此意無人別，多為俗士嫌。
秋居法華寺下院望高頂贈如獻上人
作者：皎然（唐）

峰色秋天見，松聲靜夜聞。影孤長不出，行道在寒雲。
贈韋早陸羽
作者：皎然（唐）

只將陶與謝，終日可忘情。不欲多相識，逢人懶道名。
戲呈薛彝
作者：皎然（唐）

山僧不厭野，才子會須狂。何處銷君興，春風擺綠楊。
贈顏主簿
作者：皎然（唐）

漢家儀禮盛，名教出諸顏。更見尚書後，能文在子山。
贈融上人
作者：皎然（唐）

常愛西林寺，池中月出時。芭蕉一片葉，書取寄吾師。
聽寒更寄朱兵曹巨川
作者：皎然（唐）

欹枕聽寒更，寒更發還住。一夜千萬聲，幾聲到君處。
早春書懷寄李少府仲宣
作者：皎然（唐）

早年初問法，因悟目中花。忽值胡雛起，芟夷若亂麻。脫身投彼岸，弔影念生涯。跡與空門合，心將世路賒。東田已蕪沒，南澗益傷嗟。崇替驚人事，凋殘感物華。知君過我裡，惆悵舊煙霞。
贈和評事判官
作者：皎然（唐）

廷評年少法家流，心似澄江月正秋。學究天人知遠識，清白比來誰見賞，憐君獨有富人侯。
酬秦系山人題贈
作者：皎然（唐）

雲林出空烏未歸，松吹時飄雨浴衣。石語花愁徒自詫，吾心見境盡為非。
酬秦系山人戲贈
作者：皎然（唐）

正論禪寂忽狂歌，莫是塵心顛倒多。白足行花曾不染，黃囊貯酒欲如何。
貽李湯
作者：皎然（唐）

茅氏常論七真記，壺公愛說三山事。甯知梅福在人間，山中玉筍是仙藥，袖裡素書題養生。願隨黃鶴一輕舉，
述祖德贈湖上諸沈
作者：皎然（唐）

我祖文章有盛名，千年海內重嘉聲。雪飛梁苑操奇賦，初看甲乙矜言語，對客偏能鴝鵒舞。飽用黃金無所求，歲晚高歌悲苦寒，空堂危坐百憂攢。昔時軒蓋金陵下，誰見予心獨飄泊，依山寄水似浮雲。
舟行懷閻士和
作者：皎然（唐）

二月湖南春草遍，橫山渡口花如霰。相思一日在孤舟，空見歸雲兩三片。
贈張道士
作者：皎然（唐）

玉京真子名太一，因服日華心如日。此心不許世人知，只向仙宮未曾出。
戲呈吳馮
作者：皎然（唐）

世人不知心是道，只言道在他方妙。還如瞽者望長安，長安在西向東笑。
宿山寺寄李中丞洪
作者：皎然（唐）

偶來中峰宿，閑坐見真境。寂寂孤月心，亭亭圓泉影。□□□滿山，花落始知靜。從他半夜愁猿驚，
戲贈吳馮
作者：皎然（唐）

予讀古人書，遂識古人面。不是識古人，邪正心自見。貴義輕財求俗譽，一錢與人便驕倨。昨朝為火今為冰，
感興贈烏程李明府伯宜兼簡諸秀才
作者：皎然（唐）

門前峴山近，無路可登陟。徒愛峴山高，仰之常歎息。不如松與桂，生在重巖側。
晚秋宿李軍道所居
作者：皎然（唐）

清溪路不遙，都尉每相招。落日休戎馬，秋風罷射鵰。朮花生野徑，柏實滿寒條。永夜依山府，禪心共寂寥。
送陸判官歸杭州
作者：皎然（唐）

芳草潛州路，乘軺憶再旋。餘花故林下，殘月舊池邊。峰色雲端寺，潮聲海上天。明朝富春渚，應見謝公船。
詩
作者：拾得（唐）

諸佛留藏經，只為人難化。不唯賢與愚，個個心構架。造業大如山，豈解懷憂怕。那肯細尋思，日夜懷奸詐。嗟見世間人，個個愛吃肉。碗碟不曾幹，長時道不足。昨日設個齋，今朝宰六畜。都緣業使牽，非幹情所欲。一度造天堂，百度造地獄。閻羅使來追，闔家盡啼哭。爐子邊向火，鑊子裡澡浴。更得出頭時，換卻汝衣服。出家要清閒，清閒即為貴。如何塵外人，卻入塵埃裡。一向迷本心，終朝役名利。名利得到身，形容已憔悴。況複不遂者，虛用平生志。可憐無事人，未能笑得爾。養兒與娶妻，養女求媒娉。重重皆是業，更殺眾生命。聚集會親情，總來看盤飣。目下雖稱心，罪簿先註定。得此分段身，可笑好形質。面貌似銀盤，心中黑如漆。烹豬又宰羊，誇道甜如蜜。死後受波吒，更莫稱冤屈。佛哀三界子，總是親男女。恐沈黑暗坑，示儀垂化度。盡登無上道，俱證菩提路。教汝痴眾生，慧心勤覺悟。佛舍尊榮樂，為湣諸痴子。早願悟無生，辦集無上事。後來出家者，多緣無業次。不能得衣食，頭鑽入於寺。嗟見世間人，永劫在迷津。不省這個意，修行徒苦辛。我詩也是詩，有人喚作偈。詩偈總一般，讀時鬚子細。緩緩細披尋，不得生容易。依此學修行，大有可笑事。有偈有千萬，卒急述應難。若要相知者，但入天臺山。巖中深處坐，說理及談玄。共我不相見，對面似千山。世間億萬人，面孔不相似。借問何因緣，致令遣如此。各執一般見，互說非兼是。但自修己身，不要言他已。男女為婚嫁，俗務是常儀。自量其事力，何用廣張施。取債誇人我，論情入骨痴。殺他雞犬命，身死墮阿鼻。世上一種人，出性常多事。終日傍街衢，不離諸酒肆。為他作保見，替他說道理。一朝有乖張，過咎全歸你。我勸出家輩，須知教法深。專心求出離，輒莫染貪淫。大有俗中士，知非不愛金。故知君子志，任運聽浮沈。寒山住寒山，拾得自拾得。凡愚豈見知，豐幹卻相識。見時不可見，覓時何處覓。借問有何緣，卻道無為力。從來是拾得，不是偶然稱。別無親眷屬，寒山是我兄。兩人心相似，誰能徇俗情。若問年多少，黃河幾度清。若解捉老鼠，不在五白貓。若能悟理性，那由錦繡包。真珠入席袋，佛性止蓬茅。一群取相漢，用意總無交。運心常寬廣，此則名為布。輟己惠於人，方可名為施。後來人不知，焉能會此義。未設一庸僧，早擬望富貴。獼猴尚教得，人何不憤發。前車既落坑，後車須改轍。若也不知此，恐君惡合殺。此來是夜叉，變即成菩薩。自從到此天臺寺，經今早已幾冬春。山水不移人自老，見卻多少後生人。君不見，三界之中紛擾擾，只為無明不了絕。一念不生心澄然，無去無來不生滅。故林又斬新，剡源溪上人。天姥峽關嶺，通同次海津。灣深曲島間，淼淼水云云。借問松禪客，日輪何處暾。自笑老夫筋力敗，偏戀松巖愛獨遊。可歎往年至今日，任運還同不繫舟。一入雙溪不計春，煉暴黃精幾許斤。爐灶石鍋頻煮沸，延齡壽盡招手石，此棲終不出山門。躑躅一群羊，沿山又入穀。看人貪竹塞，且遭豺狼逐。元不出孳生，便將充口腹。從頭吃至尾，ci々無餘肉。銀星釘稱衡，綠絲作稱紐。買人推向前，賣人推向後。不願他心怨，唯言我好手。死去見閻王，背後插掃帚。閉門私造罪，準擬免災殃。被他惡部童，抄得報閻王。縱不入鑊湯，亦須臥鐵床。不許僱人替，自作自身當。悠悠塵裡人，常道塵中樂。我見塵中人，心生多湣顧。何哉湣此流，念彼塵中苦。無去無來本湛然，不居內外及中間。一顆水精絕瑕翳，光明透滿出人天。少年學書劍，叱馭到荊州。聞伐匈奴盡，婆娑無處遊。歸來翠巖下，席草玩清流。壯士志未騁，獼猴騎土牛。三界如轉輪，浮生若流水。蠢蠢諸品類，貪生不覺死。汝看朝垂露，能得幾時子。閑入天臺洞，訪人人不知。寒山為伴侶，松下啖靈芝。每談今古事，嗟見世愚痴。個個入地獄，早晚出頭時。古佛路淒淒，愚人到卻迷。只緣前業重，所以不能知。欲識無為理，心中不掛絲。生生勤苦學，必定睹天師。各有天真佛，號之為寶王。珠光日夜照，玄妙卒難量。盲人常兀兀，那肯怕災殃。唯貪淫泆業，此輩實堪傷。出家求出離，哀念苦眾生。助佛為揚化，令教選路行。何曾解救苦，恣意亂縱橫。一時同受溺，俱落大深坑。常飲三毒酒，昏昏都不知。將錢作夢事，夢事成鐵圍。以苦欲舍苦，舍苦無出期。應須早覺悟，覺悟自歸依。雲山疊疊幾千重，幽谷路深絕人蹤。碧澗清流多勝境，時來鳥語合人心。後來出家子，論情入骨痴。本來求解脫，卻見受驅馳。終朝遊俗舍，禮唸作威儀。博錢沽酒吃，翻成客作兒。若論常快活，唯有隱居人。林花長似錦，四季色常新。或向巖間坐，旋瞻見桂輪。雖然身暢逸，卻念世間人。我見出家人，總愛吃酒肉。此合上天堂，卻沈歸地獄。念得兩卷經，欺他道鄽俗。豈知鄽俗士，大有根性熟。我見頑鈍人，燈心柱須彌。蟻子齧大樹，焉知氣力微。學咬兩莖菜，言與祖師齊。火急求懺悔，從今輒莫迷。若見月光明，照燭四天下。圓暉掛太虛，瑩淨能蕭灑。人道有虧盈，我見無衰謝。狀似摩尼珠，光明無晝夜。餘住無方所，盤泊無為理。時陟涅盤山，或玩香林寺。尋常只是閑，言不幹名利。東海變桑田，我心誰管你。左手握驪珠，右手執慧劍。先破無明賊，神珠自吐焰。傷嗟愚痴人，貪愛那生厭。一墮三途間，始覺前程險。般若酒泠泠，飲多人易醒。餘住天臺山，凡愚那見形。常遊深谷洞，終不逐時情。無思亦無慮，無辱也無榮。平生何所憂，此世隨緣過。日月如逝波，光陰石中火。任他天地移，我暢巖中坐。嗟見多知漢，終日枉用心。岐路逞嘍羅，欺謾一切人。唯作地獄滓，不修來世因。忽爾無常到，定知亂紛紛。迢迢山徑峻，萬仞險隘危。石橋莓苔綠，時見白雲飛。瀑布懸如練，月影落潭暉。更登華頂上，猶待孤鶴期。松月冷颼颼，片片雲霞起。匼匝幾重山，縱目千萬裡。溪潭水澄澄，徹底鏡相似。可貴靈臺物，七寶莫能比。世有多解人，愚痴學閑文。不憂當來果，唯知造惡因。見佛不解禮，睹僧倍生瞋。五逆十惡輩，三毒以為鄰。死去入地獄，未有出頭辰。人生浮世中，個個願富貴。高堂車馬多，一呼百諾至。吞併田地宅，準擬承後嗣。未逾七十秋，冰消瓦解去。水浸泥彈丸，思量無道理。浮漚夢幻身，百年能幾幾。不解細思惟，將言長不死。誅剝壘千金，留將與妻子。雲林最幽棲，傍澗枕月溪。松拂盤陀石，甘泉湧淒淒。靜坐偏佳麗，虛巖曚霧迷。怡然居憩地，日。可笑是林泉，數裡少人煙。雲從巖嶂起，瀑布水潺潺。猿啼唱道曲，虎嘯出人間。松風清颯颯，鳥語聲關關。獨步繞石澗，孤陟上峰巒。時坐盤陀石，偃仰攀蘿沿。遙望城隍處，惟聞鬧喧喧。
壁上詩二首
作者：豐幹（唐）

餘自來天臺，凡經幾萬回。一身如雲水，悠悠任去來。逍遙絕無鬧，忘機隆佛道。世途岐路心，眾生多煩惱。兀兀沈浪海，漂漂輪三界。可惜一靈物，無始被境埋。電光瞥然起，生死紛塵埃。寒山特相訪，拾得常往來。論心話明月，太虛廓無礙。法界即無邊，一法普遍該。本來無一物，亦無塵可拂。若能了達此，不用坐兀兀。
登單於臺
作者：張蠙（唐）

邊兵春盡回，獨上單於臺。白日地中出，黃河天外來。沙翻痕似浪，風急響疑雷。欲向陰關度，陰關曉不開。
寄友人
作者：張蠙（唐）

戀道欲何如，東西遠索居。長疑即見面，翻致久無書。甸麥深藏雉，淮苔淺露魚。相思不我會，明月幾盈虛。
和崔監丞春遊鄭僕射東園
作者：張蠙（唐）

春興隨花盡，東園自養閑。不離三畝地，似入萬重山。白鳥穿蘿去，清泉抵石還。豈同秦代客，無位隱商山。
過蕭關
作者：張蠙（唐）

出得蕭關北，儒衣不稱身。隴狐來試客，沙鶻下欺人。曉戍殘烽火，晴原起獵塵。邊戎莫相忌，非是霍家親。
盆池
作者：張蠙（唐）

圓內陶化功，外絕眾流通。選處離松影，穿時減藥叢。別疑天在地，長對月當空。每使登門客，煙波入夢中。
野泉
作者：張蠙（唐）

遠出白雲中，長年聽不同。清聲縈亂石，寒色入長空。掛壁聊成雨，穿林別起風。溫泉非爾數，源發在深空。
送成州牧
作者：張蠙（唐）

清時為塞郡，自古有儒流。素望知難愜，新恩且用酬。犬牙連蜀國，兵額貫秦州。只作三年別，誰能聽邑留。
薊北書事
作者：張蠙（唐）

度磧如經海，茫然但見空。戍樓承落日，沙塞礙驚蓬。暑過燕僧出，時平虜客通。逢人皆上將，誰有定邊功。
送徐州薛尚書
作者：張蠙（唐）

上將出儒中，論詩擬立功。州從禹後別，軍自漢來雄。遠驛銷寒日，嚴城肅暮空。龍顏有遺廟，猶得奠英風。
貽曹郎中
作者：張蠙（唐）

所作高前古，封章自曲臺。細看明主意，終用出人才。省印尋僧鎖，書樓領鶴開。南山有舊友，時向白雲來。
送縉雲尉
作者：張蠙（唐）

釋褐從仙尉，之官興若何。去程唯水石，公署在雲蘿。野飯樓中迥，晴峰案上多。三年罷趨府，應更戰高科。
送董卿赴臺州
作者：張蠙（唐）

九陌除書出，尋僧問海城。家從中路挈，吏隔數州迎。夜蚌侵燈影，春禽雜櫓聲。開圖見異跡，思上石橋行。
送友人赴涇州幕
作者：張蠙（唐）

杏園沈飲散，榮別就佳招。日月相期盡，山川獨去遙。府樓明蜀雪，關磧轉胡雕。縱有煙塵動，應隨上策銷。
逢漳州崔使君北歸
作者：張蠙（唐）

在郡多殊稱，無人不望回。離城攜客去，度嶺擔猿來。障寫經冬蕊，瓶緘落暑梅。長安有歸宅，歸見鎖青苔。
雲朔逢山友
作者：張蠙（唐）

會面卻生疑，居然似夢歸。塞深行客少，家遠識人稀。戰馬分旗牧，驚禽曳箭飛。將軍雖異禮，難便脫麻衣。
別後寄友生
作者：張蠙（唐）

上馬如飛鳥，飄然隔去塵。共看今夜月，獨作異鄉人。就養江南熟，移居井賦新。襄陽曾卜隱，應與孟家鄰。
邊遊別友人
作者：張蠙（唐）

欲別不止淚，當杯難強歌。家貧隨日長，身病涉寒多。雨雪迷燕路，田園隔楚波。良時未自致，歸去欲如何。
邊庭送別
作者：張蠙（唐）

一生雖達理，遠別亦相悲。白髮無修處，青松有老時。暮煙傳戍起，寒日隔沙垂。若是長安去，何難定後期。
將之京師留別親友
作者：張蠙（唐）

達命何勞問，西遊且自期。至公如有日，知我豈無時。野迥蟬相答，堤長柳對垂。酣歌一舉袂，明發不堪思。
贈別山友
作者：張蠙（唐）

從容無限意，不獨為離群。年長驚黃葉，時清厭白雲。舊山回馬見，寒瀑別家聞。相與存吾道，窮通各自分。
途次績溪先寄陳明府
作者：張蠙（唐）

入境風煙好，幽人不易傳。新居多是客，舊隱半成仙。山斷雲沖騎，溪長柳拂船。何當許過縣，聞有篋中篇。
送友人歸武陵
作者：張蠙（唐）

聞近桃源住，無村不是花。戍旗招海客，廟鼓集江鴉。別島垂橙實，閒田長荻芽。遊秦未得意，看即更離家。
亂中寄友人
作者：張蠙（唐）

別來難覓信，何處避艱危。鬢黑無多日，塵清是幾時。人情將厭武，王澤即興詩。若便懷深隱，還應聖主知。
哭建州李員外
作者：張蠙（唐）

詩名不易出，名出又何為。捷到重科早，官終一郡卑。素風無後嗣，遺跡有生祠。自罷羊公市，溪猿哭舊時。
吊孟浩然
作者：張蠙（唐）

每每樵家說，孤墳亦夜吟。若重生此世，應更苦前心。名與襄陽遠，詩同漢水深。親栽鹿門樹，猶蓋石床陰。
送友人及第歸
作者：張蠙（唐）

家林滄海東，未曉日先紅。作貢諸蕃別，登科幾國同。遠聲魚呷浪，層氣蜃迎風。鄉俗稀攀桂，爭來問月宮。
次韻和友人冬月書齋
作者：張蠙（唐）

四季多花木，窮冬亦不凋。薄冰行處斷，殘火睡來消。象版簽書帙，蠻藤絡酒瓢。公卿有知己，時得一相招。
過山家
作者：張蠙（唐）

避暑得探幽，忘言遂久留。雲深窗失曙，松合徑先秋。響谷傳人語，鳴泉洗客愁。家山不在此，至此可歸休。
宿山驛
作者：張蠙（唐）

驛在千峰裡，寒宵獨此身。古墳時見火，荒壁悄無鄰。月白翻驚鳥，雲閑欲就人。只應明日鬢，更與老相親。
宿開照寺光澤上人院
作者：張蠙（唐）

靜室譚玄旨，清宵獨細聽。真身非有像，至理本無經。鐘定遙聞水，樓高別見星。不教人觸穢，偏說此山靈。
宿山寺
作者：張蠙（唐）

中峰半夜起，忽覺有青冥。此界自生雨，上方猶有星。樓高鐘尚遠，殿古像多靈。好是潺湲水，房房伴誦經。
題紫閣院
作者：張蠙（唐）

上方人海外，苔徑上千層。洞壑有靈藥，房廊無老僧。古巖雕素像，喬木掛寒燈。每到思修隱，將回苦不能。
白菊
作者：張蠙（唐）

秋天木葉幹，猶有白花殘。舉世稀栽得，豪家卻畫看。片苔相應綠，諸卉獨宜寒。幾度攜佳客，登高欲折難。
叢葦
作者：張蠙（唐）

叢叢寒水邊，曾折打魚船。忽與亭臺近，翻嫌島嶼偏。花明無月夜，聲急正秋天。遙憶巴陵渡，殘陽一望煙。
鄭轂補闕山松
作者：張蠙（唐）

心將積雪欺，根與白雲離。遠寄僧猶憶，高看鶴未知。影交新長葉，皴匝舊生枝。多少同時種，深山不得移。
新竹
作者：張蠙（唐）

新鞭暗入庭，初長兩三莖。不是他山少，無如此地生。垂梢叢上出，柔葉籜間成。何用高唐峽，風枝掃月明。
和友人送趙能卿東歸
作者：張蠙（唐）

一第時難得，歸期日已過。相看玄鬢少，共憶白雲多。楚闊天垂草，吳空月上波。無人不有遇，之子獨狂歌。
送人歸南中
作者：張蠙（唐）

有家誰不別，經亂獨難尋。遠路波濤惡，窮荒雨霧深。燒驚山象出，雷觸海鼇沉。為問南遷客，何人在瘴林。
塞下曲
作者：張蠙（唐）

邊事多更變，天心亦為憂。胡兵來作寇，漢將也封侯。夜燒沖星赤，寒塵翳日愁。無門展微略，空上望西樓。
邊將二首
作者：張蠙（唐）

曆戰燕然北，功高劍有威。聞名外國懼，輕命故人稀。角怨星芒動，塵愁日色微。從為漢都護，未得脫征衣。按劍立城樓，西看極海頭。承家為上將，開地得邊州。磧迥兵難伏，天寒馬易收。胡風一度獵，吹裂錦貂裘。
朔方書事
作者：張蠙（唐）

秋盡角聲苦，逢人唯荷戈。城池向隴少，岐路出關多。雁遠行垂地，烽高影入河。仍聞黑山寇，又覓漢家和。
經荒驛
作者：張蠙（唐）

古驛成幽境，雲蘿隔四鄰。夜燈移宿鳥，秋雨禁行人。廢巷荊叢合，荒庭虎跡新。昔年經此地，終日是紅塵。
贈棲白大師
作者：張蠙（唐）

剃發得時名，僧應別應星。偶題皆有詔，閑論便成經。掃葉寒燒鼎，融冰曉注瓶。長因內齋出，多客叩禪扃。
贈聞一上人
作者：張蠙（唐）

見面雖年少，聞名似白頭。玄談窮釋旨，清思掩詩流。果落痕生砌，松高影上樓。壇場在三殿，應召入焚修。
贈可倫上人
作者：張蠙（唐）

師教本於空，流來不自東。修從多劫後，行出眾人中。衲冷湖山雨，幡輕海甸風。遊吳累夏講，還與虎溪同。
寄法幹寺令諲太師
作者：張蠙（唐）

師居中禁寺，外請已無緣。望幸唯修偈，承恩不亂禪。院多喧種藥，池有化生蓮。何日龍宮裡，相尋借法船。
寄太白禪師
作者：張蠙（唐）

何年萬仞頂，獨有坐禪僧。客上應無路，人傳或見燈。齋廚唯有橡，講石任生藤。遙想東林社，如師誰複能。
遇道者
作者：張蠙（唐）

數裡白雲裡，身輕無履蹤。故尋多不見，偶到即相逢。古井生雲水，高壇出異松。聊看杏花酌，便似換顏容。
贈道者
作者：張蠙（唐）

得道疑人識，都城獨閉關。頭從白後黑，心向鬧中閑。饑渴唯調氣，兒孫亦駐顏。始知仙者隱，殊不在深山。
雨
作者：張蠙（唐）

半夜西亭雨，離人獨啟關。桑麻荒舊國，雷電照前山。細滴高槐底，繁聲疊漏間。唯應孤鏡裡，明月長愁顏。
長安春望
作者：張蠙（唐）

明時不敢臥煙霞，又見秦城換物華。殘雪未銷雙鳳闕，故國別來桑柘盡，十年兵踐海西艖。
過黃牛峽
作者：張蠙（唐）

黃牛來勢瀉巴川，疊日孤舟逐峽前。雷電夜驚猿落樹，多少人經過此去，一生魂夢怕潺湲。
逢道者
作者：張蠙（唐）

縱意出山無遠近，還如孤鶴在空虛。昔年親種樹皆老，只尋隱跡歸何處，方說煙霞不定居。
邊情
作者：張蠙（唐）

窮荒始得靜天驕，又說天兵擬渡遼。聖主尚嫌蕃界近，惆悵臨戎皆效國，豈無人似霍嫖姚。
贈李司徒
作者：張蠙（唐）

承家拓定隴關西，勳貴名應上將齊。金庫夜開龍甲冷，長怪魯儒頭枉白，不親弓劍覓丹梯。
送盧尚書赴靈武
作者：張蠙（唐）

西北正傳烽候急，靈州共喜信臣居。從軍儘是清才去，山川不異江湖景，賓館常聞食有魚。
投翰林張侍郎
作者：張蠙（唐）

舉家貧拾海邊樵，來認仙宗在碧霄。丹穴雖無凡羽翼，願與吾君作霖雨，且應平地活枯苗。
投翰林蕭侍郎
作者：張蠙（唐）

九仞牆邊絕路岐，野才非合自求知。靈湫豈要魚棲浪，從來為學投文鏡，文鏡如今更有誰。
宴駙馬宅
作者：張蠙（唐）

牙香禁樂鎮相攜，日日君恩降紫泥。紅藥院深人半醉，別向庭蕪寘吟石，不教宮妓踏成蹊。
邊將
作者：張蠙（唐）

上馬乘秋欲建勳，飛弧夜闕出師頻。若無紫塞煙塵事，由來邊卒皆如此，只是君門合殺身。
贈水軍都將
作者：張蠙（唐）

平生為有安邦術，便別秋曹最上階。戰艦卻容儒客臥，直待門前見幢節，始應高愜聖君懷。
贈九江太守
作者：張蠙（唐）

江頭暫駐木蘭船，漁父來誇太守賢。二邑旋添新戶口，昨日西亭從遊騎，信旗風裡說詩篇。
贈信安太守
作者：張蠙（唐）

三衢正對福星時，喜得君侯妙撫綏。甲士散教耕壟畝，昨日中官說天意，即飛丹詔立新碑。
贈江都鄭明府
作者：張蠙（唐）

他人豈是稱才術，才術須觀力有餘。兵亂幾年臨劇邑，更欲棲蹤近彭澤，香爐峰下結茅廬。
贈南昌宰
作者：張蠙（唐）

假邑邀真邑命分，明庭元有至公存。每鋤奸弊同荊棘，新銜便合兼朱紱，應待蒼生更舉論。
贈丘衙推
作者：張蠙（唐）

仙都高處掩柴扉，人世聞名見者稀。詩逸不拘凡對屬，任醉賓筵莫深隱，綺羅絲竹勝漁磯。
獻所知
作者：張蠙（唐）

跡熟荀家見弟兄，九霄同與指前程。吹噓漸覺馨香出，登龍不敢懷他願，只望為霖致太平。
投所知
作者：張蠙（唐）

十五年看帝裡春，一枝頭白未酬身。自聞離亂開公道，省郎門似龍門峻，應借風雷變涸鱗。
南康夜宴東溪留別郡守陸郎中
作者：張蠙（唐）

飄然野客才無取，多謝君侯獨見知。竹葉樽前教駐樂，明發別愁何處去，片帆天際酒醒時。
言懷
作者：張蠙（唐）

十載聲沈覺自非，賤身元合衣荷衣。豈能得路陪先達，平生只學穿楊箭，更向何門是見機。
喜友人日南迴
作者：張蠙（唐）

南遊曾去海南涯，此去遊人不易歸。白日霧昏張夜燭，重入帝城何寂寞，共回遷客半輕肥。
下第述懷
作者：張蠙（唐）

十載長安跡未安，杏花還是看人看。名從近事方知險，如何直道為身累，坐月眠霜思枉幹。
華陽道者
作者：張蠙（唐）

華陽洞裡持真經，心嫌來客風塵腥。惟餐白石過白日，長生不必論貴賤，卻是幽人骨主靈。
夏日題老將林亭
作者：張蠙（唐）

百戰功成翻愛靜，侯門漸欲似仙家。牆頭雨細垂纖草，幾人圖在淩煙閣，曾不交鋒向塞沙。
觀江南牡丹
作者：張蠙（唐）

北地花開南地風，寄根還與客心同。群芳盡怯千般態，近年明主思王道，不許新栽滿六宮。
錢塘夜宴留別郡守
作者：張蠙（唐）

四方騷動一州安，夜列樽罍伴客歡。觱慄調高山閣迥，沈醉不愁歸棹遠，晚風吹上子陵灘。
送薛郎中赴江州
作者：張蠙（唐）

幾州聞出刺，謠美有江民。正面傳天旨，懸心禱嶽神。尺書先假路，紅旆旋燒塵。郡顯山川別，衙開將吏新。散招僧坐暑，閑載客行春。聽事棋忘著，探題酒亂巡。好編高隱傳，多貌上升真。近日居清近，求人在此人。
送南海僧遊蜀
作者：張蠙（唐）

真修絕故鄉，一衲度暄涼。此世能先覺，他生豈再忘。定中船過海，臘後路沿湘。野迥鴉隨笠，山深虎背囊。瀑流垂石室，蘿蔓蓋銅梁。卻後何年會，西方有上房。
和友人許裳題宣平裡古藤
作者：張蠙（唐）

欲結千年茂，生來便近松。迸根通井潤，交葉覆庭穠。歷代頻更主，盤空漸變龍。晝風圓影亂，宵雨細聲重。蓋密勝丹桂，層危類遠峰。嫩條懸野鼠，枯節叫秋蛩。翠老霜難蝕，皴多蘚乍封。幾家遙共玩，何寺不堪容。客對忘離榻，僧看誤過鐘。頃因陪預作，終夕繞枝筇。
十五夜與友人對月
作者：張蠙（唐）

每到月圓思共醉，不宜同醉不成歡。一千二百如輪夜，浮世誰能得盡看。
青塚
作者：張蠙（唐）

傾國可能勝效國，無勞冥寞更思回。太真雖是承恩死，只作飛塵向馬嵬。
古戰場
作者：張蠙（唐）

荒骨潛銷壘已平，漢家曾說此交兵。如何萬古冤魂在，風雨時聞有戰聲。
贈段逸人
作者：張蠙（唐）

長筇自擔藥兼琴，話著名山即擬尋。從聽世人權似火，不能燒得臥雲心。
贈鄭司業
作者：張蠙（唐）

晚學更求來世達，正懷非與百邪侵。古人名在今人口，不合於名不苦心。
上所知
作者：張蠙（唐）

初向眾中留姓氏，敢期言下致時名。而今馬亦知人意，每到門前不肯行。
別鄭仁表
作者：張蠙（唐）

春雷醉別鏡湖邊，官顯才狂正少年。紅燭滿汀歌舞散，美人迎上木蘭船。
言懷
作者：張蠙（唐）

不將高蓋竟煙塵，自向蓬茅認此身。唐祖本來成大業，豈非姚宋是平人。
敘懷
作者：張蠙（唐）

月裡路從何處上，江邊身合幾時歸。十年九陌寒風夜，夢掃蘆花絮客衣。
抒懷
作者：張蠙（唐）

幾出東堂謝不才，便甘閑望故山回。翻思未是離家久，更有人從外國來。
自諷
作者：張蠙（唐）

鹿鳴筵上強稱賢，一送離家十四年。同隱海山燒藥伴，不求丹桂卻登仙。
傷賈島
作者：張蠙（唐）

生為明代苦吟身，死作長江一逐臣。可是當時少知已，不知知己是何人。
再遊西山贈許尊師
作者：張蠙（唐）

別後已聞師得道，不期猶在此山頭。昔時霜鬢今如漆，疑是年光卻倒流。
宮詞
作者：張蠙（唐）

日透珠簾見冕旒，六宮爭逐百花球。回看不覺君王去，已聽笙歌在遠樓。
經範蠡舊居
作者：張蠙（唐）

一變姓名離百越，越城猶在範家無。他人不見扁舟意，卻笑輕生泛五湖。
題嘉陵驛
作者：張蠙（唐）

嘉陵路惡石和泥，行到長亭日已西。獨倚闌幹正惆悵，海棠花裡鷓鴣啼。
龜山寺晚望
作者：張蠙（唐）

四面湖光絕路岐，鸊鵜飛起暮鐘時。漁舟不用懸帆席，歸去乘風插柳枝。
華山孤松
作者：張蠙（唐）

石罅引根非土力，冒寒猶助嶽蓮光。綠槐生在膏腴地，何得無心拒雪霜。
吊萬人塚
作者：張蠙（唐）

兵罷淮邊客路通，亂鴉來去噪寒空。可憐白骨攢孤塚，盡為將軍覓戰功。
送友尉蜀中
作者：張蠙（唐）

故友漢中尉，請為西蜀吟。人家多種橘，風土愛彈琴。水向昆明闊，山通大夏深。理閑無別事，時寄一登臨。
長安寓懷
作者：張蠙（唐）

九衢秋雨掩閑扉，不似幹名似息機。貧病卻慚牆上土，年來猶自換新衣。
費徵君舊居
作者：張蠙（唐）

浮世拋身外，棲蹤入九華。遺篇補樂府，舊籍隸仙家。池靜龜升樹，庭荒鶴隱花。古來天子命，還少到煙霞。
送崔拾遺出使江東
作者：方幹（唐）

九門思諫諍，萬裡採風謠。關外逢秋月，天涯過晚潮。雁飛雲杳杳，木落浦蕭蕭。空怨他鄉別，回舟暮寂寥。
重陽日送洛陽李丞之任
作者：方幹（唐）

為文通絕境，從宦及良辰。洛下知名早，腰邊結綬新。且傾浮菊酒，聊拂染衣塵。獨恨滄州侶，愁來別故人。
江州送李侍禦歸東洛
作者：方幹（唐）

獨乘驄馬去，不並旅人還。中外名卿貴，田園高步閑。暮春經楚縣，新月上淮山。道路空瞻望，軒車不敢攀。
送郭太祝歸江東
作者：方幹（唐）

鄉人去欲盡，北雁又南飛。京洛風塵久，江淮音信稀。舊山知獨往，一醉莫相違。未得解羈旅，無勞問是非。
送李恬及第後還貝州
作者：方幹（唐）

成名年少日，就業聖人書。擢桂誰相比，籝金已不如。東城送歸客，秋日待徵車。若到清潭畔，儒風變裡閭。
收兩京後還上都兼訪一二親故
作者：方幹（唐）

離堂千里客，歸騎五陵人。路轉函關晚，煙開上苑新。天涯將野服，闕下見鄉親。問得存亡事，裁詩寄海濱。
送汶上王明府之任
作者：方幹（唐）

何時到故鄉，歸去佩銅章。親友移家盡，閭閻百戰傷。背關餘草木，出塞足風霜。遺老應相賀，知君不下堂。
湖南使院遣情送江夏賀侍郎
作者：方幹（唐）

雲雨一消散，悠悠關複河。俱從泛舟役，遂隔洞庭波。楚水去不盡，秋風今更過。無由得相見，卻恨寄書多。
過申州作
作者：方幹（唐）

萬人曾死戰，幾戶免刀兵。井邑初安堵，兒童未長成。涼風吹古木，野火燒殘營。寥落千餘裡，山高水複清。
汝南過訪田評事
作者：方幹（唐）

移家近漢陰，不復問華簪。買酒宜城遠，燒田夢澤深。暮山逢鳥入，寒水見魚沈。與物皆無累，終年愜本心。
送道上人遊方
作者：方幹（唐）

律儀通外學，詩思入玄關。煙景隨人別，風姿與物閑。貫花留靜室，咒水度空山。誰識浮雲意，悠悠天地間。
送饒州王司法之任兼寄朱處士
作者：方幹（唐）

莫辭還作吏，且喜速回車。留醉悲殘歲，含情寄遠書。共看衰老近，轉覺宦名虛。遙想清溪畔，幽人得自如。
詹碏山居
作者：方幹（唐）

愛此棲心靜，風塵路已賒。十餘莖野竹，一兩樹山花。繞石開泉細，穿羅引徑斜。無人會幽意，來往在煙霞。
曉角
作者：方幹（唐）

畫角吹殘月，寒聲發戍樓。立霜嘶馬怨，攢磧泣兵愁。燕雁鳴雲畔，胡風冷草頭。罷聞三會後，天迥曉星流。
冬日
作者：方幹（唐）

燒火掩關坐，窮居客訪稀。凍雲愁暮色，寒日淡斜暉。穿牖竹風滿，繞庭雲葉飛。已嗟週一歲，羈寓尚何依。
殘秋送友
作者：方幹（唐）

早為千里別，況複是秋殘。木葉怨先老，江雲愁暮寒。交情如水淡，離酒泛杯寬。料想還家後，休吟行路難。
客行
作者：方幹（唐）

藕葉綴為衣，東西泣路岐。鄉心日落後，身計酒醒時。觸目多添感，凝情足所思。羈愁難盡遣，行坐一低眉。
秋夜
作者：方幹（唐）

度鴻驚睡醒，欹枕已三更。夢破寂寥思，燈殘零落明。空窗閑月色，幽壁靜蟲聲。況是離鄉久，依然無限情。
新月
作者：方幹（唐）

入夜天西見，蛾眉冷素光。潭魚驚釣落，雲雁怯弓張。隱隱臨珠箔，微微上粉牆。更憐三五夕，仙桂滿輪芳。
滁上懷周賀
作者：方幹（唐）

就枕忽不寐，孤懷興歎初。南譙收舊曆，上苑絕來書。暝雪細聲積，晨鐘寒韻疏。侯門昔彈鋏，曾共食江魚。
寄石湓清越上人
作者：方幹（唐）

寺處唯高僻，雲生石枕前。靜吟因得句，獨夜不妨禪。窗接停猿樹，巖飛浴鶴泉。相思有書劄，俱倩獵人傳。
陳式水墨山水
作者：方幹（唐）

造化有功力，平分歸筆端。溪如冰後聽，山似燒來看。立意雪髯出，支頤煙汗幹。世間從爾後，應覺致名難。
陳秀才亭際木蘭
作者：方幹（唐）

昔見初栽日，今逢成樹時。存思心更感，繞看步還遲。蝶舞搖風蕊，鶯啼含露枝。裴回不忍去，應與醉相宜。
贈鏡公
作者：方幹（唐）

幽獨度遙夜，夜清神更閑。高風吹越樹，細露濕湖山。月皎微吟後，鐘鳴不寐間。如教累簪組，此興豈相關。
登雪竇僧家
作者：方幹（唐）

登寺尋盤道，人煙遠更微。石窗秋見海，山靄暮侵衣。眾木隨僧老，高泉盡日飛。誰能厭軒冕，來此便忘機。
途中逢進士許巢
作者：方幹（唐）

聲望去已遠，門人無不知。義行相識處，貧過少年時。妨寐夜吟苦，愛閑身達遲。難求似君者，我去更逢誰。
贈瑪瑙山禪者
作者：方幹（唐）

芿草不停獸，因師山更靈。村林朝乞食，風雨夜開扃。井味兼松粉，雲根著淨瓶。塵勞如醉夢，對此暫能醒。
酬故人陳乂都
作者：方幹（唐）

遠別那無夢，重遊自有期。半年鄉信到，兩地赤心知。坐久吟移調，更長硯結凘。文人才力薄，終怕阿戎欺。
閏春
作者：方幹（唐）

冪冪複蒼蒼，微和傍早陽。前春寒已盡，待閏日猶長。柳變雖因雨，花遲豈為霜。自茲延聖曆，誰不駐年光。
方著作畫竹
作者：方幹（唐）

疊葉與高節，俱從毫末生。流傳千古譽，研煉十年情。向月本無影，臨風疑有聲。吾家釣臺畔，似此兩三莖。
題友人山花
作者：方幹（唐）

平明方發盡，為待好風吹。不見移來日，先愁落去時。濃香薰疊葉，繁朵壓卑枝。坐看皆終夕，遊蜂似有期。
贈詩僧懷靜
作者：方幹（唐）

幾生餘習在，時複作微吟。坐夏莓苔合，行禪檜柏深。入山成白首，學道是初心。心地不移變，徒雲寒暑侵。
贈許牘秀才
作者：方幹（唐）

理論與妙用，皆從人外來。山河澄正氣，雪月助宏才。傲世寄漁艇，藏名歸酒杯。升沈在方寸，即恐起風雷。
送于丹
作者：方幹（唐）

至業是至寶，莫過心自知。時情如甚暢，天道即無私。入洛霜霰苦，離家蘭菊衰。焚舟不回顧，薄暮又何之。
送人遊日本國
作者：方幹（唐）

蒼茫大荒外，風教即難知。連夜揚帆去，經年到岸遲。波濤含左界，星斗定東維。或有歸風便，當為相見期。
東溪言事寄於丹
作者：方幹（唐）

日月晝夜轉，年光難駐留。軒窗才過雨，枕簟即知秋。草際鳥行出，溪中虹影收。唯君壯心在，應笑臥滄洲。
暮發七裡灘夜泊嚴光臺下
作者：方幹（唐）

一瞬即七裡，箭馳猶是難。檣邊走嵐翠，枕底失風湍。但訝猿鳥定，不知霜月寒。前賢竟何益，此地誤垂竿。
處州洞溪
作者：方幹（唐）

氣象四時清，無人畫得成。眾山寒疊翠，兩派綠分聲。坐月何曾夜，聽松不似晴。混元融結後，便有此溪名。
稱心寺中島
作者：方幹（唐）

水木深不極，似將星漢連。中州唯此地，上界別無天。雪折停猿樹，花藏浴鶴泉。師為終老意，日日複年年。
歲晚苦寒
作者：方幹（唐）

地氣寒不暢，嚴風無定時。挑燈青燼少，呵筆尺書遲。白兔沒已久，晨雞僵未知。佇看開聖曆，喧煦立為期。
杜鵑花
作者：方幹（唐）

未問移栽日，先愁落地時。疏中從間葉，密處莫燒枝。郢客教誰探，胡蜂是自知。週迴兩三步，常有醉鄉期。
山中
作者：方幹（唐）

散拙亦自遂，粗將猿鳥同。飛泉高瀉月，獨樹迥含風。果落盤盂上，雲生篋笥中。未甘明聖日，終作釣漁翁。
路支使小池
作者：方幹（唐）

兒童戲穿鑿，咫尺見津涯。蘚岸和纖草，松泉濺淺沙。光含半床月，影入一枝花。到此無醒日，當時有習家。
清源標公
作者：方幹（唐）

師為眾人重，始得眾人師。年到白頭日，行如新戒時。瓶添放魚澗，窗迥嫋猿枝。此地堪終老，迷痴自不知。
題雪竇禪師壁
作者：方幹（唐）

飛泉濺禪石，瓶注亦生苔。海上山不淺，天邊人自來。長年隨檜柏，獨夜任風雷。獵者聞疏磬，知師入定回。
重寄金山寺僧
作者：方幹（唐）

風濤匝山寺，磬韻達漁船。此處別師久，遠懷無信傳。月華妨靜燭，鳥語答幽禪。已見如如理，灰心應不然。
哭胡珪
作者：方幹（唐）

才高登上第，孝極歿廬塋。一命何無定，片言徒有聲。故園花自發，新塚月初明。寂寞重泉裡，豈知春物榮。
與清溪趙明府
作者：方幹（唐）

清規暫趨府，獨立與誰親。遂性無非酒，求閑卻愛貧。林泉應入夢，印綬莫留人。王事聞多暇，吟來幾首新。
送剡縣陳永秩滿歸越
作者：方幹（唐）

俸祿三年後，程途一月間。舟中非客路，鏡裡是家山。密雪沾行袂，離杯變別顏。古人唯賀滿，今挈解由還。
示鄉叟
作者：方幹（唐）

暮齒甘衰謝，逢人惜別離。青山前代業，老樹此身移。買藥將衣盡，尋方見字遲。如何鑷殘鬢，覽鏡變成絲。
遊竹林寺
作者：方幹（唐）

得路到深寺，幽虛曾識名。蘚濃陰砌古，煙起暮香生。曙月落松翠，石泉流梵聲。聞僧說真理，煩惱自然輕。
陸處士別業
作者：方幹（唐）

問道遠相訪，無人覺路長。夜深回釣楫，月影出書床。蟬噪蓼花發，禽來山果香。多時欲歸去，西望又斜陽。
贈中嶽僧
作者：方幹（唐）

坐來叢木大，誰見入巖年。多病長留藥，無憂亦是禪。支床移片石，舂粟引高泉。盡願求心法，逢誰即擬傳。
寄普州賈司倉島
作者：方幹（唐）

亂山重複疊，何路訪先生。豈料多才者，空垂不世名。閑曹猶得醉，薄俸亦勝耕。莫問吟詩石，年年芳草平。
送鏡空上人遊江南
作者：方幹（唐）

去住如雲鶴，飄然不可留。何山逢後夏，一食在孤舟。細雨蓮塘晚，疏蟬橘岸秋。應懷舊溪月，夜過石窗流。
新正
作者：方幹（唐）

蓽門惆悵內，時節暗來頻。每見新正雪，長思故國春。雲西斜去雁，江上未歸人。又一年為客，何媒得到秦。
夜聽步虛
作者：方幹（唐）

寂寂永宮裡，天師朝禮聲。步虛聞一曲，渾欲到三清。瑞草秋風起，仙階夜月明。多年遠塵意，此地欲鋪平。
題碧溪山禪老
作者：方幹（唐）

師步有雲隨，師情唯鶴知。蘿迷收朮路，雪隔出溪時。竹狖窺沙井，巖禽停檜枝。由來傲卿相，臥穩答書遲。
寒食宿先天寺無可上人房
作者：方幹（唐）

雙扉檜下開，寄宿石房苔。幡北燈花動，城西雪霰來。收棋想雲夢，罷茗議天臺。同憶前年臘，師初白閣回。
中秋月
作者：方幹（唐）

涼霄煙靄外，三五玉蟾秋。列野星辰正，當空鬼魅愁。泉澄寒魄瑩，露滴冷光浮。未折青青桂，吟看不忍休。
暮冬書懷呈友人
作者：方幹（唐）

空為梁甫吟，誰竟是知音。風雪生寒夜，鄉園來舊心。滄江孤棹迥，白閣一鐘深。君子久忘我，此懷甘自沈。
贈江南僧
作者：方幹（唐）

忘機室亦空，禪與沃州同。唯有半庭竹，能生竟日風。思山海月上，出定印香終。繼後傳衣者，還須立雪中。
柳
作者：方幹（唐）

搖曳惹風吹，臨堤軟勝絲。態濃誰為識，力弱自難持。學舞枝翻袖，呈妝葉展眉。如何一攀折，懷友又題詩。
送姚合員外赴金州
作者：方幹（唐）

受詔從華省，開旗發帝州。野煙新驛曙，殘照古山秋。樹勢連巴沒，江聲入楚流。唯應化行後，吟句上閑樓。
送江陰霍明府之任
作者：方幹（唐）

遙遙去舸新，浸郭葦兼蘋。樹列巢灘鶴，鄉多釣浦人。虹分陽羨雨，浪隔廣陵春。知竟三年秩，琴書外是貧。
送友及第歸浙東
作者：方幹（唐）

南行無俗侶，秋雁與寒雲。野趣自多愜，鄉名人共聞。吳山中路斷，浙水半江分。此地登臨慣，攄情一送君。
山中即事
作者：方幹（唐）

趨世非身事，山中適性情。野花多異色，幽鳥少凡聲。樹影搜涼臥，苔光破碧行。閑尋採藥處，仙路漸分明。
過黃州作
作者：方幹（唐）

弭節齊安郡，孤城百戰殘。傍村林有虎，帶郭縣無官。暮角梅花怨，清江桂影寒。黍離緣底事，撩我起長歎。
符讀書城南
作者：韓愈（唐）

木之就規矩，在梓匠輪輿。人之能為人，由腹有詩書。詩書勤乃有，不勤腹空虛。欲知學之力，賢愚同一初。由其不能學，所入遂異閭。兩家各生子，提孩巧相如。少長聚嬉戲，不殊同隊魚。年至十二三，頭角稍相疏。二十漸乖張，清溝映汙渠。三十骨骼成，乃一龍一豬。飛黃騰踏去，不能顧蟾蜍。一為馬前卒，鞭背生蟲蛆。一為公與相，潭潭府中居。問之何因爾，學與不學歟。金璧雖重寶，費用難貯儲。學問藏之身，身在則有餘。君子與小人，不繫父母且。不見公與相，起身自犁鉏。不見三公後，寒饑出無驢。文章豈不貴，經訓乃菑畬。潢潦無根源，朝滿夕已除。人不通古今，馬牛而襟裾。行身陷不義，況望多名譽。時秋積雨霽，新涼入郊墟。燈火稍可親，簡編可卷舒。豈不旦夕念，為爾惜居諸。恩義有相奪，作詩勸躊躇。
示爽
作者：韓愈（唐）

宣城去京國，裡數逾三千。念汝欲別我，解裝具盤筵。日昏不能散，起坐相引牽。冬夜豈不長，達旦燈燭然。座中悉親故，誰肯舍汝眠。念汝將一身，西來曾幾年。名科掩眾俊，州考居吏前。今從府公召，府公又時賢。時輩千百人，孰不謂汝妍。汝來江南近，裡閭故依然。昔日同戲兒，看汝立路邊。人生但如此，其實亦可憐。吾老世味薄，因循致留連。強顏班行內，何實非罪愆。才短難自力，懼終莫洗湔。臨分不汝誑，有路即歸田。
人日城南登高
作者：韓愈（唐）

初正候才兆，涉七氣已弄。靄靄野浮陽，暉暉水披凍。聖朝身不廢，佳節古所用。親交既許來，子妷亦可從。盤蔬冬春雜，尊酒清濁共。令徵前事為，觴詠新詩送。扶杖淩圮址，刺船犯枯葑。戀池群鴨回，釋嶠孤雲縱。人生本坦蕩，誰使妄倥傯。直指桃李闌，幽尋寧止重。
病鴟
作者：韓愈（唐）

屋東惡水溝，有鴟墮鳴悲。青泥掩兩翅，拍拍不得離。君童叫相召，瓦礫爭先之。計校生平事，殺卻理亦宜。奪攘不愧恥，飽滿盤天嬉。晴日佔光景，高風恣追隨。遂淩鸞鳳群，肯顧鴻鵠卑。今者命運窮，遭逢巧丸兒。中汝要害處，汝能不得施。於吾乃何有，不忍乘其危。丐汝將死命，浴以清水池。朝餐輟魚肉，暝宿防狐狸。自知無以致，蒙德久猶疑。飽入深竹叢，饑來傍階基。亮無責報心，固以聽所為。昨日有氣力，飛跳弄藩籬。今晨忽徑去，曾不報我知。僥倖非汝福，天衢汝休窺。京城事彈射，豎子不易欺。勿諱泥坑辱，泥坑乃良規。
華山女
作者：韓愈（唐）

街東街西講佛經，撞鐘吹螺鬧宮庭。廣張罪福資誘脅，華山女兒家奉道，欲驅異教歸仙靈。洗妝拭面著冠帔，不知誰人暗相報，訇然振動如雷霆。掃除眾寺人跡絕，抽簪脫釧解環佩，堆金疊玉光青熒。天門貴人傳詔召，豪家少年豈知道，來繞百匝腳不停。雲窗霧閣事恍惚，
讀皇甫湜公安園池詩書其後二首
作者：韓愈（唐）

晉人目二子，其猶吹一吷。區區自其下，顧肯掛牙舌。春秋書王法，不誅其人身。爾雅注蟲魚，定非磊落人。湜也困公安，不自閑窮年。枉智思掎摭，我有一池水，蒲葦生其間。蟲魚沸相嚼，日夜不得閒。我初往觀之，其後益不觀。觀之亂我意，不如不觀完。用將濟諸人，捨得業孔顏。百年詎幾時，君子不可閑。
路傍堠
作者：韓愈（唐）

堆堆路傍堠，一雙複一隻。迎我出秦關，送我入楚澤。千以高山遮，萬以遠水隔。吾君勤聽治，照與日月敵。臣愚幸可哀，臣罪庶可釋。何當迎送歸，緣路高歷歷。
食曲河驛
作者：韓愈（唐）

晨及曲河驛，淒然自傷情。群烏巢庭樹，乳燕飛簷楹。而我抱重罪，孑孑萬里程。親戚頓乖角，圖史棄縱橫。下負明義重，上孤朝命榮。殺身諒無補，何用答生成。
過南陽
作者：韓愈（唐）

南陽郭門外，桑下麥青青。行子去未已，春鳩鳴不停。秦商邈既遠，湖海浩將經。孰忍生以戚，吾其寄餘齡。
瀧吏
作者：韓愈（唐）

南行逾六旬，始下昌樂瀧。險惡不可狀，船石相舂撞。往問瀧頭吏，潮州尚幾裡。行當何時到，土風複何似。瀧吏垂手笑，官何問之愚。譬官居京邑，何由知東吳。東吳遊宦鄉，官知自有由。潮州底處所，有罪乃竄流。儂幸無負犯，何由到而知。官今行自到，那遽妄問為。不虞卒見困，汗出愧且駭。吏曰聊戲官，儂嘗使往罷。嶺南大抵同，官去道苦遼。下此三千里，有州始名潮。惡溪瘴毒聚，雷電常洶洶。鱷魚大於船，牙眼怖殺儂。州南數十裡，有海無天地。颶風有時作，掀簸真差事。聖人於天下，於物無不容。比聞此州囚，亦在生還儂。官無嫌此州，固罪人所徙。官當明時來，事不待說委。官不自謹慎，宜即引分往。胡為此水邊，神色久戃慌。bd大瓶罌小，所任自有宜。官何不自量，滿溢以取斯。工農雖小人，事業各有守。不知官在朝，有益國家不。得無蝨其間，不武亦不文。仁義飭其躬，巧奸敗群倫。叩頭謝吏言，始慚今更羞。曆官二十餘，國恩並未酬。凡吏之所訶，嗟實頗有之。不即金木誅，敢不識恩私。潮州雖雲遠，雖惡不可過。於身實已多，敢不持自賀。
贈別元十八協律六首
作者：韓愈（唐）

知識久去眼，吾行其既遠。瞢瞢莫訾省，默默但寢飯。子兮何為者，冠佩立憲憲。何氏之從學，蘭蕙已滿畹。於何玩其光，以至歲向晚。治惟尚和同，無俟於謇謇。或師絕學賢，不以藝自挽。子兮獨如何，能自媚婉娩。金石出聲音，宮室發關楗。何人識章甫，而知駿蹄踠。惜乎吾無居，不得留息偃。臨當背面時，裁詩示繾綣。英英桂林伯，實惟文武特。遠勞從事賢，來吊逐臣色。南裔多山海，道裡屢紆直。風波無程期，所憂動不測。子行誠艱難，我去未窮極。臨別且何言，有淚不可拭。吾友柳子厚，其人藝且賢。吾未識子時，已覽贈子篇。寤寐想風采，於今已三年。不意流竄路，旬日同食眠。所聞昔已多，所得今過前。如何又須別，使我抱悁悁。勢要情所重，排斥則埃塵。骨肉未免然，又況四海人。嶷嶷桂林伯，矯矯義勇身。生平所未識，待我逾交親。遺我數幅書，繼以藥物珍。藥物防瘴癘，書勸養形神。不知四罪地，豈有再起辰。窮途致感激，肝膽還輪囷。讀書患不多，思義患不明。患足已不學，既學患不行。子今四美具，實大華亦榮。王官不可闕，未宜後諸生。嗟我擯南海，無由助飛鳴。寄書龍城守，君驥何時秣。峽山逢颶風，雷電助撞捽。乘潮簸扶胥，近岸指一發。兩巖雖雲牢，水石互飛發。屯門雖雲高，亦映波浪沒。餘罪不足惜，子生未宜忽。胡為不忍別，感謝情至骨。
初南食貽元十八協律
作者：韓愈（唐）

鱟實如惠文，骨眼相負行。蠔相黏為山，百十各自生。蒲魚尾如蛇，口眼不相營。蛤即是蝦蟆，同實浪異名。章舉馬甲柱，鬥以怪自呈。其餘數十種，莫不可歎驚。我來禦魑魅，自宜味南烹。調以鹹與酸，芼以椒與橙。腥臊始發越，咀吞面汗騂。惟蛇舊所識，實憚口眼獰。開籠聽其去，鬱屈尚不平。賣爾非我罪，不屠豈非情。不祈靈珠報，幸無嫌怨並。聊歌以記之，又以告同行。
宿曾江口示侄孫湘二首
作者：韓愈（唐）

雲昏水奔流，天水漭相圍。三江滅無口，其誰識涯圻。暮宿投民村，高處水半扉。犬雞俱上屋，不復走與飛。篙舟入其家，暝聞屋中唏。問知歲常然，哀此為生微。海風吹寒晴，波揚眾星輝。仰視北斗高，不知路所歸。舟行忘故道，屈曲高林間。林間無所有，奔流但潺潺。嗟我亦拙謀，致身落南蠻。茫然失所詣，無路何能還。
答柳柳州食蝦蟆
作者：韓愈（唐）

蝦蟆雖水居，水特變形貌。強號為蛙哈，於實無所校。雖然兩股長，其奈脊皴皰。跳躑雖雲高，意不離濘淖。鳴聲相呼和，無理只取鬧。周公所不堪，灑灰垂典教。我棄愁海濱，恆願眠不覺。叵堪朋類多，沸耳作驚爆。端能敗笙磬，仍工亂學校。雖蒙勾踐禮，竟不聞報效。大戰元鼎年，孰強孰敗橈。居然當鼎味，豈不辱釣罩。餘初不下喉，近亦能稍稍。常懼染蠻夷，失平生好樂。而君複何為，甘食比豢豹。獵較務同俗，全身斯為孝。哀哉思慮深，未見許回棹。
別趙子
作者：韓愈（唐）

我遷於揭陽，君先揭陽居。揭陽去京華，其裡萬有餘。不謂小郭中，有子可與娛。心平而行高，兩通詩與書。婆娑海水南，簸弄明月珠。及我遷宜春，意欲攜以俱。擺頭笑且言，我豈不足歟。又奚為於北，往來以紛如。海中諸山中，幽子頗不無。相期風濤觀，已久不可渝。又嘗疑龍蝦，果誰雄牙須。蚌蠃魚鱉蟲，瞿瞿以狙狙。識一已忘十，大同細自殊。欲一窮究之，時歲屢謝除。今子南且北，豈非亦有圖。人心未嘗同，不可一理區。宜各從所務，未用相賢愚。
除官赴闕至江州寄鄂嶽李大夫
作者：韓愈（唐）

盆城去鄂渚，風便一日耳。不枉故人書，無因帆江水。故人辭禮闈，旌節鎮江圻。而我竄逐者，龍鍾初得歸。別來已三歲，望望長迢遞。咫尺不相聞，平生那可計。我齒落且盡，君鬢白幾何。年皆過半百，來日苦無多。少年樂新知，衰暮思故友。譬如親骨肉，寧免相可不。我昔實愚蠢，不能降色辭。子犯亦有言，臣猶自知之。公其務貰過，我亦請改事。桑榆倘可收，願寄相思字。
南山有高樹行贈李宗閔
作者：韓愈（唐）

南山有高樹，花葉何衰衰。上有鳳凰巢，鳳凰乳且棲。四旁多長枝，群鳥所託依。黃鵠據其高，眾鳥接其卑。不知何山鳥，羽毛有光輝。飛飛擇所處，正得眾所希。上承鳳凰恩，自期永不衰。中與黃鵠群，不自隱其私。下視眾鳥群，汝徒竟何為。不知挾丸子，心默有所規。彈汝枝葉間，汝翅不覺摧。或言由黃鵠，黃鵠豈有之。慎勿猜眾鳥，眾鳥不足猜。無人語鳳凰，汝屈安得知。黃鵠得汝去，婆娑弄毛衣。前汝下視鳥，各議汝瑕疵。汝豈無朋匹，有口莫肯開。汝落蒿艾間，幾時複能飛。哀哀故山友，中夜思汝悲。路遠翅翎短，不得持汝歸。
猛虎行
作者：韓愈（唐）

猛虎雖雲惡，亦各有匹儕。群行深谷間，百獸望風低。身食黃熊父，子食赤豹麛。擇肉於熊豹，肯視兔與狸。正晝當穀眠，眼有百步威。自矜無當對，氣性縱以乖。朝怒殺其子，暮還食其妃。匹儕四散走，猛虎還孤棲。狐鳴門兩旁，烏鵲從噪之。出逐猴入居，虎不知所歸。誰雲猛虎惡，中路正悲啼。豹來銜其尾，熊來攫其頤。猛虎死不辭，但慚前所為。虎坐無助死，況如汝細微。故當結以信，親當結以私。親故且不保，人誰信汝為。
新政縣
作者：元稹（唐）

新政縣前逢月夜，嘉陵江底看星辰。已聞城上三更鼓，曾沾幾許名兼利，勞動生涯涉苦辛。
南昌灘
作者：元稹（唐）

渠江明淨峽逶迤，船到明灘拽zB遲。櫓窡動搖妨作夢，物色可憐心莫恨，此行都是獨行時。
見樂天詩
作者：元稹（唐）

通州到日日平西，江館無人虎印泥。忽向破簷殘漏處，見君詩在柱心題。
夜坐
作者：元稹（唐）

雨滯更愁南瘴毒，月明兼喜北風涼。古城樓影橫空館，孩提萬裡何時見，狼藉家書滿臥床。
聞樂天授江州司馬
作者：元稹（唐）

殘燈無焰影幢幢，此夕聞君謫九江。垂死病中驚坐起，暗風吹雨入寒窗。
歲日贈拒非
作者：元稹（唐）

君思曲水嗟身老，我望通州感道窮。同入新年兩行淚，白頭翁坐說城中。
送盧戡
作者：元稹（唐）

紅樹蟬聲滿夕陽，白頭相送倍相傷。老嗟去日光陰促，紅旗滿眼襄州路，此別淚流千萬行。
雨聲
作者：元稹（唐）

風吹竹葉休還動，雨點荷心暗複明。曾向西江船上宿，慣聞寒夜滴篷聲。
奉和滎陽公離筵作
作者：元稹（唐）

南郡生徒辭絳帳，東山妓樂擁油旌。鈞天排比簫韶待，猶顧人間有別情。
嘉陵水
作者：元稹（唐）

古時應是山頭水，自古流來江路深。若使江流會人意，也應知我遠來心。
閬州開元寺壁題樂天詩
作者：元稹（唐）

憶君無計寫君詩，寫盡千行說向誰。題在閬州東寺壁，幾時知是見君時。
憑李忠州寄書樂天
作者：元稹（唐）

萬裡寄書將出峽，卻憑巫峽寄江州。傷心最是江頭月，莫把書將上庾樓。
得樂天書
作者：元稹（唐）

遠信入門先有淚，妻驚女哭問何如。尋常不省曾如此，應是江州司馬書。
寄樂天
作者：元稹（唐）

無身尚擬魂相就，身在那無夢往還。直到他生亦相覓，不能空記樹中環。
酬知退
作者：元稹（唐）

終須修到無修處，聞盡聲聞始不聞。莫著妄心銷彼我，我心無我亦無君。
通州
作者：元稹（唐）

平生欲得山中住，天與通州繞郡山。睡到日西無一事，月儲三萬買教閑。
酬樂天書後三韻
作者：元稹（唐）

今日廬峰霞繞寺，昔時鸞殿鳳回書。兩封相去八年後，
相憶淚
作者：元稹（唐）

西江流水到江州，聞道分成九道流。我滴兩行相憶淚，會向伍員潮上見，氣充頑石報心仇。
喜李十一景信到
作者：元稹（唐）

何事相逢翻有淚，念君緣我到通州。留君剩住君須住，我不自由君自由。
與李十一夜飲
作者：元稹（唐）

寒夜燈前賴酒壺，與君相對興猶孤。忠州刺史應閑臥，江水猿聲睡得無。
贈李十一
作者：元稹（唐）

淮水連年起戰塵，油旌三換一何頻。共君前後俱從事，羞見功名與別人。
寒食日
作者：元稹（唐）

今年寒食好風流，此日一家同出遊。碧水青山無限思，莫將心道是涪州。
三兄以白角巾寄遺，發不勝冠，因有感歎
作者：元稹（唐）

病瘴年深渾禿盡，那能勝置角頭巾。暗梳蓬發羞臨鏡，我身四十猶如此，何況吾兄六十身。
別李十一五絕
作者：元稹（唐）

巴南分與親情別，不料與君床並頭。為我遠來休悵望，折君災難是通州。京城每與閒人別，猶自傷心與白頭。今日別君心更苦，別君緣是在通州。萬裡尚能來遠道，一程那忍便分頭。鳥籠猿檻君應會，十步向前非我州。來時見我江南岸，今日送君江上頭。別後料添新夢寐，虎驚蛇伏是通州。聞君欲去潛銷骨，一夜暗添新白頭。明朝別後應腸斷，獨棹破船歸到州。
酬樂天醉別
作者：元稹（唐）

前回一去五年別，此別又知何日回。好住樂天休悵望，匹如元不到京來。
酬樂天雨後見憶
作者：元稹（唐）

雨滑危梁性命愁，差池一步一生休。黃泉便是通州郡，漸入深泥漸到州。
和樂天過秘閣書省舊廳
作者：元稹（唐）

聞君西省重徘徊，秘閣書房次第開。壁記欲題三漏合，司馬見詩心最苦，滿身蚊蚋哭煙埃。
和樂天贈楊秘書
作者：元稹（唐）

舊與楊郎在帝城，搜天斡地覓詩情。曾因並句甘稱小，因君投贈還相和，老去那能競底名。
和樂天題王家亭子
作者：元稹（唐）

風吹筍籜飄紅砌，雨打桐花盡綠莎。都大資人無暇日，泛池全少買池多。
酬樂天頻夢微之
作者：元稹（唐）

山水萬重書斷絕，念君憐我夢相聞。我今因病魂顛倒，唯夢閒人不夢君。
琵琶
作者：元稹（唐）

學語胡兒撼玉玲，甘州破裡最星星。使君自恨常多事，不得工夫夜夜聽。
春詞
作者：元稹（唐）

山翠湖光似欲流，蜂聲鳥思卻堪愁。西施顏色今何在，但看春風百草頭。
送崔判官使太原
作者：武元衡（唐）

勞君車馬此逡巡，我與劉君本世親。兩地山河分節制，報主由來須盡敵，相期萬裡寶刀新。
幕中諸公有觀獵之作因繼之
作者：武元衡（唐）

刀州城北劍山東，甲士屯雲騎散風。旌旆遍張林嶺動，為報府中諸從事，燕然未勒莫論功。
同幕中諸公送李侍禦歸朝
作者：武元衡（唐）

昔年專席奉清朝，今日持書即舊僚。珠履會中簫管思，歲月不堪相送盡，頹顏更被別離凋。
送張六諫議歸朝
作者：武元衡（唐）

詔書前日下丹霄，頭戴儒冠脫皂貂。笛怨柳營煙漠漠，歸去朝端如有問，玉關門外老班超。
酬嚴司空荊南見寄
作者：武元衡（唐）

金貂再領三公府，玉帳連封萬戶侯。簾卷青山巫峽曉，白雪調高歌不得，美人南國翠蛾愁。
南徐別業早春有懷
作者：武元衡（唐）

生涯擾擾竟何成，自愛深居隱姓名。遠雁臨空翻夕照，虛度年華不相見，離腸懷土並關情。
摩訶池宴
作者：武元衡（唐）

摩訶池上春光早，愛水看花日日來。穠李雪開歌扇掩，晝短欲將清夜繼，西園自有月裴回。
至櫟陽崇道寺聞嚴十少府趨侍
作者：武元衡（唐）

雲連萬木夕沉沉，草色泉聲古院深。聞說羊車趨盛府，惆悵送君身未達，不堪搖落聽秋砧。
春暮郊居寄朱舍人
作者：武元衡（唐）

幽深不讓子真居，度日閑眠世事疏。春水滿池新雨霽，回首知音青瑣闥，何時一為薦相如。
送溫況遊蜀
作者：武元衡（唐）

遊人西去客三巴，身逐孤蓬不定家。山近峨眉飛暮雨，應到嚴君開卦處，將餘一為問生涯。
崔敷歎春物將謝恨不同覽時餘方為事牽束及往尋不遇題之留贈
作者：武元衡（唐）

九陌遲遲麗景斜，禁街西訪隱淪賒。門依高柳空飛絮，殘陽寂寞東城去，惆悵春風落盡花。
秋燈對雨寄史近崔積
作者：武元衡（唐）

坐聽宮城傳晚漏，起看衰葉下寒枝。空庭綠草結離念，相逢莫厭尊前醉，春去秋來自不知。
春題龍門香山寺
作者：武元衡（唐）

眾香天上梵仙宮，鐘磬寥寥半碧空。清景乍開松嶺月，欲盡出尋那可得，三千世界本無窮。
酬陸三與鄒十八侍禦
作者：武元衡（唐）

城分流水郭連山，拂露開懷一解顏。令尹關中仙史會，莫恨殷勤留此地，東崖桂樹昔同攀。
酬談校書長安秋夜對月寄諸故舊
作者：武元衡（唐）

故園千里渺遐情，黃葉蕭條白露生。驚鵲繞枝風滿幌，莫怪孔融悲歲序，五侯門館重婁卿。
送田三端公還鄂州
作者：武元衡（唐）

孤雲迢遞戀滄洲，勸酒梨花對白頭。南陌送歸車騎合，君去庾公應借問，馳心千里大江流。
送李秀才赴滑州詣大夫舅
作者：武元衡（唐）

陌頭車馬去翩翩，白麵懷書美少年。東武揚公姻婭重，知己滿朝留不住，貴臣河上擁旌旃。
秋日書懷
作者：武元衡（唐）

金貂玉鉉奉君恩，夜漏晨鐘老掖垣。參決萬機空有愧，倦鳥不知歸去日，青蕪白露滿郊園。
南昌灘
作者：武元衡（唐）

渠江明淨峽逶迤，船到名灘拽𥮘遲。櫓窡動搖妨作夢，物色可憐心莫限，此行都是獨行時。
奉和聖制豐年多慶九日示懷
作者：武元衡（唐）

令節寰宇泰，神都佳氣濃。賡歌禹功盛，擊壤堯年豐。九奏碧霄裡，千官皇澤中。南山澄凝黛，曲水清涵空。金玉美王度，歡康謠國風。睿文垂日月，永與天無窮。
夏日陪馮許二侍郎與嚴秘書遊昊天觀覽舊題寄同裡楊華州中丞
作者：武元衡（唐）

三伏草木變，九城車馬煩。碧霄回騎射，丹洞入桃源。臺殿雲浮棟，緌纓鶴在軒。莫將真破妄，聊用靜持喧。石甃古苔冷，水筠涼簟翻。黃公壚下歎，旌旆國東門。
奉和聖制重陽日即事
作者：武元衡（唐）

玉燭降寒露，我皇歌古風。重陽德澤展，萬國歡娛同。綺陌擁行騎，香塵凝曉空。神都自藹藹，佳氣助蔥蔥。律呂陰陽暢，景光天地通。徒然被鴻霈，無以報玄功。
秋日臺中寄懷簡諸僚
作者：武元衡（唐）

憲府日多事，秋光照碧林。幹雲巖翠合，布石地苔深。憂悔耿遐抱，塵埃緇素襟。物情牽侷促，友道曠招尋。頹節風霜變，流年芳景侵。池荷足幽氣，煙竹又繁陰。簪組赤墀戀，池魚滄海心。滌煩滯幽賞，永度瑤華音。
奉酬淮南中書相公見寄
作者：武元衡（唐）

揚州隋故都，竹使漢名儒。翊聖恩華異，持衡節制殊。朝廷連受脤，臺座接籲謨。金玉裁王度，丹書奉帝俞。九重辭象魏，千里握兵符。鐵馬秋臨塞，虹旌夜渡瀘。江長梅笛怨，天遠桂輪孤。浩歎煙霜曉，芳期蘭蕙蕪。雅言書一劄，賓海雁東隅。歲月奔波盡，音徽霧雨濡。蜀江分井絡，錦浪入淮湖。獨抱相思恨，關山不可逾。
甫構西亭偶題因呈監軍及幕中諸公
作者：武元衡（唐）

瀛海無因泛，昆丘豈易尋。數峰聊在目，一境暫清心。悅彼松柏性，愛茲桃李陰。列芳憑有土，叢幹聚成林。信矣子牟戀，歸歟尼父吟。暗香蘭露滴，空翠蕙樓深。負鼎位嘗忝，荷戈年屢侵。百城煩鞅掌，九仞喜嶇嶔。巴漢溯沿楫，岷峨千萬岑。恩偏不敢去，範蠡畏熔金。
和楊弘微春日曲江南望
作者：武元衡（唐）

遲景靄悠悠，傷春南陌頭。暄風一澹蕩，遐思幾殷優。龍去空仙沼，鸞飛掩妓樓。芳菲餘雨露，冠蓋舊公侯。朱戟千門閉，黃鸝百囀愁。煙蒙宮樹晚，花咽石泉流。寒谷律潛應，中林蘭自幽。商山將避漢，晉室正藩周。黍稷聞興歎，瓊瑤畏見投。君心即吾事，微向在滄洲。
長安秋夜懷陳京昆季
作者：武元衡（唐）

鐘鼓九衢絕，出門千里同。遠情高枕夜，秋思北窗空。靜見煙凝燭，閑聽葉墜桐。玉壺思洞徹，瓊樹憶蔥籠。螢影疏簾外，鴻聲暗雨中。羈愁難會面，懶慢責微躬。甲乙科攀桂，圖書閣踐蓬。一瓢非可樂，六翮未因風。寥落悲秋盡，蹉跎惜歲窮。明朝不相見，流淚菊花叢。
冬日，漢江南行將赴夏口，途次江陵界，寄裴尚書
作者：武元衡（唐）

五部擁雙旌，南依墨客卿。關山迥梁甸，波浪接湓城。煙景迷時候，雲帆渺去程。蛤珠馮月吐，蘆雁觸羅驚。浦樹凝寒晦，江天湛鏡清。賞心隨處愜，壯志逐年輕。舟楫不可駐，提封如任情。向方曾指路，射策許言兵。蘭渚歇芳意，菱歌非應聲。元戎武昌守，羊祜幸連營。
奉酬中書李相公早朝於中書候傳點，偶書所懷
作者：武元衡（唐）

寥落曙鐘斷，微明煙月沉。翠霞仙仗合，清漏掖垣深。北極星遙拱，南山闕迥臨。蘭釭竟曉焰，琪樹欲秋陰。霄漢慚聯步，貂蟬愧並簪。德容溫比玉，王度式如金。魚水千年運，簫韶九奏音。代天驚度日，擲地喜開襟。文武時方泰，唐虞道可尋。忝陪申及甫，清淨奉堯心。
甲午歲相國李公有北園寄贈之作吟玩歷時屢促酬答機務不暇未及報章今古遽分電波增感留墓劍而心許感鄰笛而意傷寓哀冥寞以廣遺韻雲
作者：武元衡（唐）

機事勞西掖，幽懷寄北園。鶴巢深更靜，蟬噪斷猶喧。仙醞百花馥，豔歌雙袖翻。碧雲詩變雅，皇澤葉流根。未報雕龍贈，俄傷淚劍痕。佳城關白日，哀輓向青門。禮命公臺重，煙霜隴樹繁。天高不可問，空使輔星昏。
和楊三舍人晚秋與崔二舍人張秘監苖考功同遊昊天觀時中書寓直不得陪隨因追往年曾與舊僚聯遊此觀紀題在壁已有淪亡書事感懷輒以呈寄兼呈東省三給事之作楊君見徵鄙詞因以繼和
作者：武元衡（唐）

瑤圃高秋會，金閨奉詔辰。朱輪天上客，白石洞中人。佩響泉聲雜，朝衣羽服親。九重青瑣閉，三秀紫芝新。化藥秦方士，偷桃漢侍臣。玉笙王子駕，遼鶴令威身。歎逝頹波速，緘詞麗曲春。重將淒恨意，苔壁問遺塵。
酬李十一尚書西亭暇日書懷見寄十二韻之作
作者：武元衡（唐）

鼎鉉昔雲忝，西南分主憂。煙塵開僰道，旌節護蠻陬。任重功無立，力微恩未酬。據鞍慚齒發，責帥懼春秋。高德聞鄭履，儉居稱晏裘。三刀君入夢，九折我回輈。時景屢遷易，茲言期退休。方追故山事，豈謂臺階留。遐抱清淨理，眷言蘭杜幽。一緘瓊玖贈，萬裡別離愁。巴嶺雲外沒，蜀江天際流。懷賢耿遙思，相望鳳池頭。
秋懷奉寄朱補闕
作者：武元衡（唐）

上苑繁霜降，騷人起恨初。白雲深陋巷，衰草遍閒居。暮色秋煙重，寒聲牖葉虛。潘生秋思苦，陶令世情疏。已制歸田賦，猶陳諫獵書。不知青瑣客，投分竟何如。
奉酬中書相公至日圜丘行事合於中書宿齋移止於集賢院敘情見寄之什
作者：武元衡（唐）

郊廟祗嚴祀，齋莊覿上玄。別開金虎觀，不離紫微天。樹古長楊接，池清太液連。仲山方補袞，文舉自傷年。風溢銅壺漏，香凝綺閣煙。仍聞白雪唱，流詠滿鶤弦。
途次
作者：武元衡（唐）

去國策羸馬，勞歌行路難。地崇秦制險，人樂漢恩寬。禦沼澄泉碧，宮梨佛露丹。鼎成仙馭遠，龍化宿雲殘。不問三苗寵，誰陪萬國歡。至今松桂色，長助玉樓寒。